**СЪОБЩЕНИЕ ЗА МЕДИИТЕ**

**относно отклонения в качеството на водата, подавана в зона Добрич вследствие на неблагоприятни метеорологични условия**

Вследствие на неблагоприятни метеорологични условия и получени сигнали за мътна вода, на 15.06.2020 г. РЗИ-Добрич е пробонабрала 4 проби вода - 1 проба от помпена станция Приморци и 3 проби - от пунктове при крана на потребителите в зона Добрич, захранваща с вода по-голямата част от гр. Добрич, за анализ по физико-химични и микробиологични показатели.

Извършените към момента анализи по показателите цвят и мътност показват несъответствия с изискванията на Наредба № 9/2001 г. за качеството на водата, предназначена за питейно-битови цели при 3-те проби вода, взети от пунктове при крана на потребителите в гр. Добрич.

Окончателните резултати по останалите показатели ще бъдат отчетени на 18.06.2020 г.

РЗИ-Добрич препоръчва при евентуално съмнение относно качеството на водата при крана на потребителя, за питейно-битови цели да се използва бутилирана вода от търговската мрежа.

При ползване на вода от резервни съдове, същата преди консумация следва да се преварява.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*